Nieu-Siberiese Eilande

Die **Nieu-Siberiese Eilande** (Russies: Новосиби́рские острова, *Nowosibirskije Ostrowa*; Jakoeties: Саҥа Сибиир арыылара, *Saŋa Sibiir ariilara*) is ’n eilandgroep noord van die Oos-Siberiese kus tussen die Laptef-see en die Oos-Siberiese See noord van Sacha (Jakoetië).

## Eilande 
Die eintlike Nieu-Siberiese Eilande, of Anzjoe-eilande, met ’n oppervlakte van sowat 29&nbsp;000&nbsp;km², bestaan uit:
* Kotelni-eiland (о. Коте́льный) 11&nbsp;700&nbsp;km², en
* Faddejefski-eiland (о. Фадде́евский) 5&nbsp;300&nbsp;km²
** Die twee eilande word verbind deur Boengeland (земля́ Бу́нге) 6&nbsp;200&nbsp;km² (wat soms deur die see oorstroom is). Baie naby aan Boenge-land se noordwestelike kus is daar twee eilande: Zjeleznjakof-eiland en oos daarvan Matar-eiland. Albei is sowat 5&nbsp;km lank.
* Nanosni-eiland is ’n klein eiland noord van die noordelike baai wat deur Kotelni en Boenge gevorm word. Dit is in die vorm van ’n "C" en net 4&nbsp;km lank, maar is belangrik omdat dit die mees noordelike eiland van die groep is.
* Nowaja Sibir (о. Но́вая Сиби́рь) 6&nbsp;200&nbsp;km²
* Belkofski-eiland (о. Бельковский) 500&nbsp;km²

Suidwaarts en nader aan die Siberiese vasteland is die Ljachofskije-eilande (6&nbsp;095&nbsp;km²):
* Groot-Ljachofeiland (о. Большо́й Ля́ховский) 4&nbsp;600&nbsp;km²
* Klein-Ljachofeiland (о. Ма́лый Ля́ховский) 1&nbsp;325&nbsp;km²
* Stolbowoi-eiland (о. Столбово́й) 170&nbsp;km²
* Semjonofski-eiland (о. Семёновский) 0&nbsp;km² (nou onder water)

Die klein De Long-eilande (228&nbsp;km²) lê noordoos van Nowaja Sibir. Hierdie eilande word dikwels nie beskou as deel van die Nieu-Siberiese Eilande nie:
* Jeannette-eiland (о. Жанне́тты)
* Henriëtta-eiland (о. Генрие́тты)
* Bennett-eiland (о. Бе́ннетта)
* Wilkitskowo-eiland (о. Вильки́цкого)
* Zjachowa-eiland (о. Жо́хова)

Die Nieu-Siberiese Eilande is laag geleë. Die hoogste punt is die berg Malakatin-Tas op Kotelni-eiland (374&nbsp;m bo die seevlak).

## Klimaat 
Die klimaat is arkties en bitter koud. Sneeu kom nege maande van die jaar voor. Die gemiddelde temperatuur in Januarie is van -28&nbsp;°C tot -31&nbsp;°C.

In Julie hou koue water van die Noordelike Yssee die temperature aan die kus laag: die gemiddelde maksimum temperatuur is van 8&nbsp;°C to 11&nbsp;°C en die gemiddelde minimum van  tot 1&nbsp;°C. In die binneland is die temperature in Julie onderskeidelik 16&nbsp;°C tot 19&nbsp;°C en 3&nbsp;°C tot 6&nbsp;°C.
Die reënval is tot 132&nbsp;mm per jaar.

Ysgrond en ondergrondse ys is algemeen. Die oppervlak van die eilande is bedek met Arktiese toendra-plantegroei en verskeie mere.

## Geskiedenis 
Die eerste nuus oor die bestaan van die Nieu-Siberiese Eilande is aan die begin van die 18de eeu versprei deur ’n Kosak, Jakof Permjakof. In 1712 het ’n Kosakke-eenheid onder M. Wagin die Groot-Ljachofskeiland bereik. Aan die begin van die 19de eeu is die eilande verder verken deur Jakof Sannikof, Matwei Gedensjtrom en ander. In 1809-1810 het Sannikof en Gedensjtrom na die eilande gegaan op ’n kartografiesending. Sannikof het in 1811 berig dat hy ’n "nuwe land" noord van Kotelni gesien het. Dit het gelei tot die mite van "Sannikofland".

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:New Siberian Islands*

* Kaarte 

## Eksterne skakels 
* Alfred Wegner institute (AWI) Publications, Berichte zur Polar- und Meeresforschung  Gratis, aflaaibare navorsingsverslae oor die biologie, geologie, fauna, flora, gondsoorte, ens. van die Nieu-Siberiese Eilande en ander gedbiede in die Noordpoolsirkel.
* Andreev, A.A. en D.M. Peteet, 1999, *Climate and Diet of Mammoths in the East Siberian Arctic .*  Augustus 1999. Goddard Institute for Space Studies, New York, New York.
* Basilyan, A. enP.A. Nikolskiy, 2002, *Quaternary Deposits of New Siberia Island (Russian Arctic).* INSTAAR, Universiteit van Colorado by Boulder.